Ethanol
Ethanol (au Äthanol, Trivialname Alkohol) isch en alifatische, äiwärtige Alkohol mit dr Summeformle C2H6O. Die räini Substanz isch e farbloosi Flüssikäit, wo bi Ruumtämpratur liicht foot afo brenne. Si het e brennende Gschmack und e charakteristische, würzige (süesslige) Gruch. Es isch e Droge, wo as Gift für d Lääbere iigstueft isch und isch vor allem als Bestanddäil vo Gnussmiddel und alkoholische Getränk wie Wii, Bier und Spirituose bekannt.

D Vergärig vo Zucker zu Ethanol isch äine vo de eltiste bekannte biochemische Reakzione. In dr Nöizit wird Ethanol für industrielli Zwäck us Ethen härgstellt. Ethanol isch wit verbräitet as Löösigsmiddel für Stoff, wo für medizinischi oder kosmetischi Zwäck iigsetzt wärde, wie Duftstoff, Arome, Farbstoff oder Medikamänt und als Desinfekzionsmiddel. Die chemischi Industrii verwändet s as Löösigsmiddel und au as Usgangsstoff für d Sünthese vo witere Brodukt wie Carbonsüüriethylester.

Ethanol wird energetisch as Biochraftstoff, in dr Form vo Bioethanol verwändet. Im Ethanol-Kraftstoff E85 zum Bischbil macht s Ethanol 85  Brozänt vom Wolume us.

Litratuur 
 Allinger, Cava, de Jongh, Johnson, Lebel, Stevens: Organische Chemie. 1. Uflaag, Walter de Gruyter, Berlin 1980, ISBN 3-11-004594-X, S. 125–127.
 Beyer, Walter: Lehrbuch der Organischen Chemie. 19. Uflaag, S. Hirzel Verlag, Stuttgart 1981, ISBN 3-7776-0356-2, S. 115–117.
 Morrison, Boyd: Lehrbuch der Organischen Chemie. 3. Uflaag, VCH, Weinheim 1986, ISBN 3-527-26067-6, S. 526–527.
 Beilstein: Handbuch der Organischen Chemie. 1. Band, S. 292–314.

Weblingg 

 Wie wirkt Alkohol im Gehirn? Bidraag vom 10. Februar 2004 bi Quarks & Co.
 „Alkohol“ Ethanol. En Artikel über s Thema vom Peter Bützer (PDF-Datei; 966 kB).

Fuessnoote 

Chemischi Verbindig
Droge